Rikunarita-ORG/Wikinium huggingface dataset:
# Deivids Nivens

| **Deivids NivensDavid Niven* |
| --- |
| Deivids Nivens 1973. gadā |
| Dzimis |
1910. gada 1. martā  Londona, Anglija, Apvienotā Karaliste |
| Miris |
1983. gada 29. jūlijā (73 gadu vecumā)  Šatodē, Vo kantons, Šveice |
| Nodarbošanās |
kinoaktieris, rakstnieks |
| Darbības gadi |
1932—1983 |

**Deivids Nivens** (angļu: *David Niven*; dzimis 1910. gada 1. martā, miris 1983. gada 29. jūlijā) bija britu izcelsmes ASV kinoaktieris.

Saņēmis Amerikas Kinoakadēmijas balvu kā labākais aktieris galvenajā lomā par lomu filmā *Separate Tables* 1958. gadā. Apmēram piecdesmit gadus strādājis Holivudā, tipiskais ampluā — angļu aristokrāts ar tauriņu ap kaklu un rozi svārku atlokā.

Dzimis Londonā militārpersonas ģimenē. Tēvs krita Pirmā pasaules kara Gallipoli kaujā. Studēja Sandhērstā. Dienēja Maltā un Duvrā. Trīsdesmito gadu sākumā pameta armiju un devās uz Holivudu, kur iesākumā apmetās pie Erola Flinna. Līdz Otrajam pasaules karam spēlēja epizodiskas lomas.

Sākoties Otrajam pasaules karam, atgriezās Anglijā un pieteicās dienestam armijā. Kara laikā viņa dieninieks bija Pīters Ustinovs. Dienēja ienaidnieka rekognoscēšanas karaspēka daļā. Kā aktieris piedalījās vairākās kara laika filmās. Vēlāk intervijās nekad nepieminēja kara laika pieredzi, teikdams, ka tie, kuri apraksta karu, parasti tajā nav bijuši.

Pēc kara atgriezās Holivudā. Pazīstamākās Nivena lomas ir Fileass Fogs 1956. gada filmā "80 dienās apkārt zemeslodei" un galvenā loma 1963. gada filmā "Rozā pantera" (*The Pink Panther*).

## Pazīstamākās filmas

* *Dodsworth* (1936, režisors Viljams Vailers)
* "Kalnu aukas" (*Wuthering Heights*, 1939, režisors Viljams Vailers)
* *A Matter of Life and Death* (1946, režisori Maikls Pauels un Emeriks Presburgers)
* "Bīskapa sieva" (*The Bishop`s Wife*, 1947, režisors Henrijs Kosters)
* "80 dienās apkārt zemeslodei" (*Around the World in 80 Days*, 1956, režisors Maikls Andersons)
* *Separate Tables* (1958, režisors Delberts Manns)
* *The Guns of Navarone* (1961, režisors Dž. Lī Tompsons)
* "Rozā pantera" (*The Pink Panther*, 1963, režisors Bleiks Edvardss)
* *Murder by Death* (1976, režisors Roberts Mūrs)
* "Nāve uz Nīlas" (*Death on the Nile*, 1978, režisors Džons Gillermins)

## Ārējās saites

* Vikikrātuvē par šo tēmu ir pieejami multivides faili. Skatīt: Deivids Nivens.

* *IMDb* profils (angliski)
* *Internet Broadway Database* profils (angliski)
* *AllMovie* profils (angliski)
# Mikipele

| Mikipele |
| --- |
|
Disneja tēls |
|  |
| Pirmā parādīšanās |

"Tvaikonis Villijs" (1928) |
| Autors |
Volts Disnejs Abs Aiverkss |
| Ieskaņo | * Volts Disnejs (1928–1947; 1955-1959; 1962; 2013)
* Karls V. Stellings (1929)
* Klarenss Nešs (1934)
* Džimijs Makdonalds (1947–1977)
* Veins Olvains (1977–2009)
* Less Perkinss (1986–1987)
* Brets Ivans (2009–pašreiz)
* Kriss Diamantopolos (2013–pašreiz)
 |
| Pieņemtais vārds | * Bobs Kretčits
* Karalis Mikijs
 |
| Suga |
antropomorfa pele |
| Dzimums |
tēviņš (vīrietis) |
| Dzīvesbiedrs |
Minnija Mausa |

**Mikipele**, **Mikijs** jeb **Mikimauss** (angļu: *Mickey Mouse*, izrunā: /ˈmɪkɪ maʊs/) ir animācijas filmu tēls, kas kļuvis par *The Walt Disney Company* ikonu. Tā ir antropomorfa pele. Mikipeles tēlu 1928. gadā radīja amerikāņu animācijas filmu veidotāji Volts Disnejs un Abs Aiverks un ieskaņoja Volts Disnejs. Tēls tiek izmantots arī komiksos, videospēlēs un kā talismans atrakciju parkos. Oriģinālais Mikipeles dizains kopš 2024. gada ir zaudējis savas autortiesības, pārtopot par publisko īpašumu, bez autortiesībām.

Par Mikipeles "dzimšanas dienu" tiek uzskatīts 1928. gada 18. novembris, kad tēls pirmo reizi parādījās animācijas filmā “Tvaikonis Villijs”. Lai gan Mikipele bija redzams jau 6 mēnešus agrāk animācijas filmā “Lidmašīnu trakums” (angļu: *Plane Crazy*), “Tvaikonis Villijs” bija pirmā Mikipeles animācijas filma ar skaņu.

Mikipelei ir raksturīga falseta balss. Līdz 1948. gadam viņu ierunāja Volts Disnejs, bet smēķēšanas dēļ viņš vairs nevarēja pilnvērtīgi veikt šo uzdevumu. Pēc tam līdz 1977. gadam Mikipeli ierunāja skotu balss aktieris Džims Makdonalds (*Jim MacDonald*). Amerikāņu balss aktieris Veins Olvains (*Wayne Allwine*) ierunāja no 1977. līdz 2009. gadam, kad viņš nomira. Kopš 2009. gada Mikipeli ieskaņo Brets Ivans (*Bret Iwan*).

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Mikipele.

* *Encyclopædia Britannica* raksts (angliski)
* *Brockhaus Enzyklopädie* raksts (vāciski)
* «multiplikācijas filma Lidmašīnu trakums». YouTube.
* «multiplikācijas filma Tvaikonis Villijs». YouTube.
# Rio Bravo

| *Rio Bravo* |
| --- |
|  |
| Oriģinālais nosaukums | *Rio Bravo* |
| Žanrs |
vesterns |
| Režisors |
Hauards Hokss |
| Producents |
Hauards Hokss |
| Galvenajās lomās | * Džons Veins
* Dīns Mārtins
* Rikijs Nelsons
* Endžija Dikinsone
* Volters Brenans
 |
| Mūzika |
Dmitrijs Tjomkins |
| Studija | *Armada Productions* |
| Izplatītājs | *Warner Bros. Pictures* |
| Izdošana | * 1959. gada 4. aprīlis
 |
| Ilgums |
141 minūte |
| Valsts |  ASV |
| Valoda | * angļu
* spāņu
 |
| **IMDb profils** |

Rio Bravo ir 1959. gada ASV vesterna filma, kuras režisors un producents ir Hauards Hokss. Filmā galvenās lomas atveido Džons Veins, Dīns Mārtins, Rikijs Nelsons, Endžija Dikinsone un Volters Brenans. Filma balstīta uz H. B. Makkempbela tāda paša nosaukuma īso stāstu.

Filma stāsta par teksasiešu šerifu Džonu T. Čensu (Veins), kurš arestē ietekmīga vietējā fermera brāli par slepkavību un patur viņu iecirknī, līdz ierodas ASV maršals. Ar sava gados vecā palīga Stampija (Brenans), bijušā policista un tagad alkoholiķa Dūda (Mārtins) un jauniņā Kolorado Raiena (Nelsons) palīdzību viņš cenšas atturēt fermeri un viņa bandu, kas plāno brāli atbrīvot.

Saskaņā ar Džonu Veinu, *Rio Bravo* ir atbilde Freda Cinnemana vesternam *High Noon* (1952), kas bieži vien tiek uztverta kā alegorija makartismam. Veins filmu *High Noon* nosauca par "neamerikānisku" un to kritizēja arī pats Hokss.

Filmas *Rio Bravo* pirmizrāde notika 1959. gada 4. aprīlī un to izplatīja *Warner Bros. Pictures*. Filma mūsdienās tiek uzskatīta par vesterna žanra klasiku. 2022. gada žurnāla *Sight & Sound* visu laiku labāko filmu kritiķu sarakstā filma ierindojās 101. vietā. Tīmekļa vietnē *Rotten Tomatoes* filmai ir 96% vērtējums. 2014. gadā filma iekļauta ASV Kongresa bibliotēkas Nacionālajā kino reģistrā kā "kulturāli, vēsturiski vai estētiski nozīmīga filma".

## Atsauces

## Ārējās saites

* *IMDb* profils (angliski)
* *AllMovie* profils (angliski)
* *Turner Classic Movies* profils (angliski)
* *TV.com* profils (angliski)
* *Metacritic* profils (angliski)
* *Box Office Mojo* profils (angliski)
* *Rotten Tomatoes* profils (angliski)
# Mērija Popinsa (filma)[labot | labot pirmkodu]

| Mērija Popinsa |
| --- |
|  |
| Oriģinālais nosaukums | *Mary Poppins* |
| Žanrs |
muzikāla filma, fantāzija |
| Režisors |
Roberts Stīvensons |
| Producents |
Volts Disnejs |
| Scenārija autors | * Bills Volšs
* Dons Dagradi
 |
| Galvenajās lomās | * Džūlija Endrūsa
* Diks van Daiks
* Deivids Tomlinsons
* Hermione Badelija
* Glinisa Džonsa
* Kārena Dotrisa
 |
| Mūzika | * Ričards M. Šērmans
* Roberts B. Šērmans
 |
| Studija | *Walt Disney Productions* |
| Izplatītājs | *Buena Vista Distribution* |
| Izdošana |
1964. gada 27. augustā |
| Ilgums |
133 min |
| Valsts |
ASV |
| Valoda |
Angļu |
| Budžets |
4,4-6 miljoni US$ |
| Kopējie ienākumi |
102,3 miljoni US$ |
| Nākamā filma |
Mērija Popinsa atgriežas |
| **IMDb profils** |

**Mērija Popinsa** (angļu: *Mary Poppins*) ir 1964. gada muzikāla fantāzijas filma, kas balstīta uz P. L. Traversas tāda paša nosaukuma grāmatu sēriju. Filmas režisors ir Roberts Stīvensons. Galvenos tēlus atveido Džūlija Endrūsa, Diks van Daiks, Deivids Tomlinsons, Hermione Badelija, Glinisa Džonsa un Kārena Dotrisa. Filmas pirmizrāde notika 1964. gada 27. augustā. 2018. gadā filmai iznāca turpinājums "Mērija Popinsa atgriežas"; 54 gadu intervāls starp abām filmām ir viens no lielākajiem intervāliem starp diviem filmu turpinājumiem kino vēsturē.

Filma tika nominēta 13 Amerikas Kinoakadēmijas balvām, no kurām tā ieguva piecas balvas: "Labākā aktrise galvenajā lomā", "Labākā montāža", "Labākā oriģinālmūzika", "Labākie vizuālie efekti" un "Labākā dziesma".

Filmas sižets notiek 20. gadsimta sākumā. No Benksu ģimenes tikko aizgājusi auklīte, jo bērni Džeina un Maikls atkal no viņas aizbēga. Benksi sāk meklēt jaunu auklīti, un par tādu kļūst maģiskā Mērija Popinsa, kura ģimenē ievieš kārtību un palīdz bērniem satuvināties ar savu tēvu.

## Atsauces

## Ārējās saites

* *IMDb* profils (angliski)
* *AllMovie* profils (angliski)
* *Turner Classic Movies* profils (angliski)
* *TV.com* profils (angliski)
* *Metacritic* profils (angliski)
* *Box Office Mojo* profils (angliski)
* *Rotten Tomatoes* profils (angliski)
# Spoku pasaule

| Spoku pasaule |
| --- |
|  |
| Oriģinālais nosaukums | *Ghost World* |
| Žanrs |
melnā komēdija |
| Režisors |
Terijs Zvaigovs |
| Producents | * Džons Malkovičs
* Rasels Smits
* Laiena Halfona
 |
| Scenārija autors | * Daniels Klouvss
* Terijs Zvaigovs
 |
| Galvenajās lomās | * Skārleta Džohansone
* Tora Birča
* Breds Renfro
* Bobs Balabans
* Ileana Duglasa
* Stīvs Bušemi
 |
| Mūzika |
Deivids Kitejs |
| Studija | * *Advanced Medien*
* *Granada Film*
* *Jersey Shore*
* *Mr. Mudd*
 |
| Izplatītājs | *United Artists* |
| Izdošana | * 2001. gada 16. jūnijs (Sietlas filmu festivāls)
* 2001. gada 20. jūlijs (ASV)
 |
| Ilgums |
107 minūtes |
| Valsts | * ASV
* Apvienotā Karaliste
* Vācija
 |
| Valoda |
angļu |
| Budžets |
7 miljoni US$ |
| Kopējie ienākumi |
8,8 miljoni US$ |
| **IMDb profils** |

**"Spoku pasaule"** (angļu: *Ghost World*) ir 2001. gada ASV, Apvienotās Karalistes un Vācijas melnā kinokomēdija, kas balstīta uz Daniela Klouvsa tāda paša nosaukuma komiksu grāmatu. Filmas režisors un viens no scenārija autoriem ir Terijs Zvaigovs. Galvenās lomas filmā atveido Skārleta Džohansone, Tora Birča, Breds Renfro, Bobs Balabans, Ileana Duglasa un Stīvs Bušemi. Filmas pirmizrāde notika 2001. gada 16. jūnijā Sietlas filmu festivālā.

Enida un Rebeka ir divas draudzenes, kuras dzīvo kādā Amerikas pilsētā. Viņu draudzībā parādās plaisa pēc tam, kad Enida sāk interesēties par vecāku vīrieti Seimūru un apņemas palīdzēt viņam romantiskajā ziņā.

## Atsauces

## Ārējās saites

* *IMDb* profils (angliski)
* *AllMovie* profils (angliski)
* *Turner Classic Movies* profils (angliski)
* *TV.com* profils (angliski)
* *Metacritic* profils (angliski)
* *Box Office Mojo* profils (angliski)
* *Rotten Tomatoes* profils (angliski)
# Vieglas uzvedības teicamniece

| Vieglas uzvedības teicamniece |
| --- |
|  |
| Oriģinālais nosaukums | *Easy A* |
| Žanrs |
komēdija |
| Režisors |
Vils Glaks |
| Producents | * Zanne Devaina
* Vils Glaks
 |
| Scenārija autors |
Bērts V. Rojals |
| Galvenajās lomās | * Emma Stouna
* Pens Badžlijs
* Amanda Bainsa
* Dens Bairds
* Tomass Heidens Čērčs
* Patriša Klārksone
* Kems Džidžandets
* Līza Kudrova
 |
| Mūzika |
Breds Segals |
| Studija | *Olive Bridge Entertainment* |
| Izplatītājs | *Screen Gems* |
| Izdošana | * 2010. gada 11. septembris (Toronto kinofestivāls)
* 2010. gada 17. septembris (ASV)
* 2010. gada 12. novembris (Latvija)
 |
| Ilgums |
90 minūtes |
| Valsts |  ASV |
| Valoda |
angļu |
| Budžets |
8 miljoni US$ |
| Kopējie ienākumi |
75 miljoni US$ |
| **IMDb profils** |

**"Vieglas uzvedības teicamniece"** (angļu: *Easy A*) ir 2010. gada ASV kinokomēdija, kuras režisors ir Vils Glaks. Galvenās lomas atveido Emma Stouna, Pens Badžlijs, Amanda Bainsa, Dens Bairds, Tomass Heidens Čērčs, Patriša Klārksone, Kems Džidžandets un Līza Kudrova. Filmas pirmizrāde notika 2010. gada 11. septembrī Toronto kinofestivālā.

Kārtīga vidusskolniece Olīva paļaujas uz skolas baumām par viņas seksuālo dzīvi, lai uzlabotu savu sociālo un finansiālo stāvokli.

## Atsauces

## Ārējās saites

* *IMDb* profils (angliski)
* *AllMovie* profils (angliski)
* *Turner Classic Movies* profils (angliski)
* *TV.com* profils (angliski)
* *Metacritic* profils (angliski)
* *Box Office Mojo* profils (angliski)
* *Rotten Tomatoes* profils (angliski)
# Marija Bakalova[labot | labot pirmkodu]

| **Marija BakalovaМария Бакалова* |
| --- |
| Marija Bakalova 2024. gadā |
| Dzimusi |
1996. gada 4. jūnijā  Burgasa, Bulgārija |
| Nodarbošanās |
aktrise |
| Darbības gadi |
2017—pašlaik |

**Marija Bakalova** (bulgāru: *Мария Бакалова*, dzimusi 1996. gada 4. jūnijā) ir bulgāru aktrise. Savas karjeras laikā saņēmusi vairākas balvas, tai skaitā Kritiķu izvēles kino balvu, kā arī tikusi nominēta Amerikas Kinoakadēmijas balvai un Zelta globusa balvai.

Dzimusi un uzaugusi Burgasā, Bakalova savu karjeru iesāka 2017. gadā, filmējoties bulgāru filmās. Starptautisku atpazīstamību guvusi 2020. gada filmā *Borat Subsequent Moviefilm*, par ko viņa tika nominēta Amerikas Kinoakadēmijas balvai kategorijā "Labākā aktrise otrā plāna lomā". Piedalījusies arī filmās *The Bubble* (2022), "Vieni vienīgi līķi" (2022) un "Māceklis" (2024).

## Ārējās saites

* *IMDb* profils (angliski)
* *AllMovie* profils (angliski)